/* KOM/2011/0442 lõplik - 2011/0191 (NLE) */ Ettepanek: NÕUKOGU OTSUS Euroopa Liidu ühinemisest Ühinenud Rahvaste Organisatsiooni Euroopa Majanduskomisjoni eeskirjaga nr 29, milles käsitletakse sõidukite tüübikinnituse ühtseid sätted seoses tarbesõiduki kabiinis viibivate sõitjate kaitsega





2011/0191 (NLE) Ettepanek: NÕUKOGU OTSUS Euroopa Liidu ühinemisest Ühinenud Rahvaste Organisatsiooni Euroopa Majanduskomisjoni eeskirjaga nr 29, milles käsitletakse sõidukite tüübikinnituse ühtseid sätted seoses tarbesõiduki kabiinis viibivate sõitjate kaitsega (EMPs kohaldatav tekst) EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist (1958. aasta läbivaadatud kokkulepe)[1], eriti selle artikli 3 lõiget 3 ja artikli 4 lõike 2 teist taanet, võttes arvesse Euroopa Komisjoni ettepanekut, võttes arvesse Euroopa Parlamendi arvamust[2] ning arvestades järgmist: 1. Ühinenud Rahvaste Organisatsiooni Euroopa Majanduskomisjoni eeskirja nr 29 standardsed nõuded, mis käsitlevad sõidukite tüübikinnitusi seoses tarbesõiduki kabiinis viibivate sõitjate kaitsega[3], on koostatud eesmärgiga kõrvaldada 1958. aasta läbivaadatud kokkuleppe lepinguosaliste vahel toimuva mootorsõidukite kaubanduse teelt tehnilised tõkked ja tagada sõitjate kõrgetasemeline kaitse ning turvalisus. 2. 1958. aasta läbivaadatud kokkuleppega ühinemise päeval liitus Euroopa Liit teatavate otsuse 97/836/EÜ II lisas loetletud ÜRO majanduskomisjoni määrustega; selles loetelus ei ole ÜRO Majanduskomisjoni eeskirja nr 29. 3. Võttes arvesse tehtud muudatusi ja mootorsõidukite üldist ohutust käsitleva määruse (EÜ) nr 661/2009[4] artikli 6 lõiget 4, millega on Euroopa Liidule ette nähtud arvestada ÜRO Majanduskomisjoni eeskirja nr 29, on Euroopa Komisjon seisukohal, et ÜRO Majanduskomisjoni määrus nr 29 tuleb võtta Euroopa Liidu mootorsõidukite tüübikinnituse süsteemi osaks, ON TEINUD JÄRGMISE OTSUSE: Artikkel 1 Kiidetakse heaks Ühinenud Rahvaste Organisatsiooni Euroopa Majanduskomisjoni eeskiri nr 29, milles käsitletakse sõidukite tüübikinnituse ühtseid sätted seoses tarbesõiduki kabiinis viibivate sõitjate kaitsega. Artikkel 2 Ühinenud Rahvaste Organisatsiooni Euroopa Majanduskomisjoni eeskiri nr 29, milles käsitletakse sõidukite tüübikinnituse ühtseid sätted seoses tarbesõiduki kabiinis viibivate sõitjate kaitsega, võetakse Euroopa Liidu mootorsõidukite tüübikinnituse süsteemi osaks. Artikkel 3 Komisjon teavitab käesolevast otsusest Ühinenud Rahvaste Organisatsiooni peasekretäri. Brüssel, Nõukogu nimel eesistuja (…) [1] EÜT L 346, 17.12.1997, lk 78 [2] ELT (…) (seni avaldamata). [3] ELT L 304, 20.11.2010, lk 21 [4] Euroopa Parlamendi ja nõukogu määrus (EÜ) nr 661/2009, 13. juuli 2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid, ELT L 200, 31.7.2009, lk 1.